Ma nuɣal ɣer laɛmer n yiwudam, nufa-d amaru Amer Mezdad, yefka-d laɛmer n yimɣaren sɛan 70 n yiseggasen am Nna-Megduda, amaxluq i d-yusan ɣer Dr Legziri. Ma d irgazen gar 40 d 50 n yiseggasen am Dr Legziri, Utudert, Meẓyan, Sɛid, Farruǧa. Daɣen yefka-d laɛmer n yilmeẓyen am Ɣilas yesɛa 30 n yiseggasen. Akken daɣen nufa-d tilawin i yessemres umaru llant tid yaɣran xedment, am: tameṭṭut n Utudert. Llant daɣen tid ur nxeddem ttɣimint deg uxxam: am temseflidin n rradyu, Nna-Megduda. Maḥsub tuget n yiwudam i yessemres umaru deg wungal-is d wid yaɣran, yellan d aggagen.